

PROJEKTS uz 12.12.2023.

vēlamais datums izskatīšanai: Finanšu komitejā 20.12.2023.

domē: 28.12.2023.

sagatavotājs un ziņotājs: Laila Raiskuma

LĒMUMS

Ādažos, Ādažu novadā

2023. gada 28. decembrī Nr. 00

**Par speciālo piemaksu pašvaldības iestāžu darbiniekiem**

Valsts un pašvaldību institūciju amatpersonu un darbinieku atlīdzības likuma 15. panta pirmajā daļā noteikts, ka darbinieks saņem speciālās piemaksas par darbu, kas saistīts ar īpašu risku, par nosacījumiem, kas saistīti ar amata (darba) specifiku.

Par īpašu risku šā likuma izpratnē uzskatāms amats (darbs), kas saskaņā ar darba vides risku novērtējumu ir saistīts ar tik lielā mērā paaugstinātu psiholoģisko vai fizisko slodzi vai risku darbinieka drošībai un veselībai, ka to nevar novērst vai samazināt līdz pieļaujamam līmenim ar darba aizsardzības pasākumiem.

Darba aizsardzības likuma 1. panta 19. punktā noteikts, ka “īpašs risks” ir darba vides risks, kas saistīts ar tādu paaugstinātu psiholoģisko vai fizisko slodzi, vai tādu paaugstinātu risku nodarbinātā drošībai un veselībai, ko nevar novērst līdz pieļaujamajam līmenim, samazinot ar citiem darba aizsardzības pasākumiem, kā vien saīsinot darba laiku, kurā nodarbinātais pakļauts šim riskam.

Pašvaldības darbiniekam speciālo piemaksu par darbu, kas saistīts ar īpašu risku, un par nosacījumiem, kuri saistīti ar darba specifiku, kā arī to darbinieku sarakstu, kurām šāda piemaksa pienākas, un piemaksas apmēru nosaka pašvaldības dome. Piemaksas apmērs nedrīkst pārsniegt tiešās pārvaldes iestāžu darbiniekiem Ministru kabineta noteikto speciālo piemaksu apmēru.

Saskaņā ar Darba aizsardzības likuma 8. panta un Ministru kabineta 2007. gada 2. oktobra noteikumu Nr. 660 „Darba vides iekšējās uzraudzības kārtība” prasībām, no 2022. gada 17. jūlija līdz 12. decembrim SIA ” FN-SERVISS” veica padziļinātu darba vides riska faktoru novērtēšanu Ādažu novada bāriņtiesā. Ādažu novada sociālajā dienestā un Ādažu novada pašvaldības policijā.

Darba vides riska faktori bija vērtēti, pielietojot kombinēto risku novērtēšanas metodi un ņemot vērā katras iestādes tehniskos un ekonomiskos resursus, kā arī faktiskos darba apstākļus. Lielākā daļa darba vides riska faktori ir novērtēti ar riska pakāpi, saskaņā ar kuru (regulāri, līdz nākošai darba vides riska faktoru novērtēšanai) jāveic pasākumi darba vides risku samazināšanai, jo īpaši - psihoemocionālajai vardarbībai, psihoemocionālajam stresam, fiziskai vardarbībai, uzbrukumiem, bioloģiskajam riskam (vīrusi, baktērijas, infekcijas slimības), kuriem pakļauti darbinieki un ko paredzēt vai novērst nav iespējams. \

Fiziskās vardarbības iespējamība bāriņtiesas darbiniekiem novērtēta ar 3. riska pakāpi, bet pašvaldības policijas un sociālā dienesta darbiniekiem - ar 4 riska pakāpi riska pakāpe nosaka varbūtību, ka sekas var iestāties darba gaitā, un būs nepieciešama medicīniskā palīdzība un ārstēšana).

Pamatojoties uz darba vides riska faktoru novērtēšanas rezultātiem tika secināts, ka īpašajam riskam darba vietā ir pakļauti šādi amati:

1. Ādažu novada bāriņtiesā – 4 amati un daļēji 1 amata (sekretāre);
2. Ādažu novada sociālajā dienestā – 29 amati;
3. Ādažu novada pašvaldības policijā - 30 amati.

Pašvaldības ieskatā īpašā riska piemaksas apjoms mēnesī būtu nosakāms:

1. Ādažu novada bāriņtiesā – 3 % apmērā;
2. Ādažu novada sociālajā dienestā – 3 % apmērā;
3. Ādažu novada pašvaldības policijā – 5 % apmērā.

Paredzamā ietekme uz pašvaldības budžetu 2024. gadā būs 55 716 EUR.

Pamatojoties uz Pašvaldību likuma 10. panta pirmās daļas 14. punktu, Valsts un pašvaldību institūciju amatpersonu un darbinieku atlīdzības likuma 15. panta pirmo daļu un trešo daļu, Ministru kabineta 2022. gada 21. jūnija noteikumiem Nr. 361 "Noteikumi par valsts institūciju amatpersonu un darbinieku darba samaksu un tās noteikšanas kārtību, kā arī par profesijām un specifiskajām jomām, kurām piemērojams tirgus koeficients", kā arī Finanšu komitejas 20.12.2023. atzinumu, Ādažu novada pašvaldības dome

**NOLEMJ:**

1. Noteikt speciālo piemaksu par īpašo risku no 2024. gada 1. janvāra līdz 31. decembrim:
	1. Ādažu novada bāriņtiesas 4 amatiem - 3 % apmērā(1.pielikums);
	2. Ādažu novada sociālā dienesta visiem amatiem – 3 % apmērā (2.pielikums);
	3. Ādažu novada pašvaldības policijas visiem amatiem – 5 % apmērā (3.pielikums).
2. Iestāžu vadītājiem iekļaut 2024. gada budžeta tāmes projektā finanšu līdzekļus lēmuma 1. punkta izpildes nodrošināšanai:
	1. Ādažu novada bāriņtiesā 2922 *euro* apmērā;
	2. Ādažu novada sociālajā dienestā 19191 *euro* apmērā;
	3. Ādažu novada pašvaldības policijā 33603 *euro* apmērā.
3. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K.Miķelsone

@ ĀBT, AŅSD, ĀNPP, GRN, FIN, PSN, IDR